REGLAMENT QUE REGULA LA TRAMITACIÓ DE FACTURES ELECTRÒNIQUES EN LA UNIVERSIAD D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3087)
  + [Valencià](/va/acuerdo/3087)






Selector de idioma

Leer

* [Español](/es/acuerdo/3087)
* [Valencià](/va/acuerdo/3087)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT QUE REGULA LA TRAMITACIÓ DE FACTURES ELECTRÒNIQUES EN LA UNIVERSIAD D'ALACANT[Butlletí Oficial Universitat d'Alacant](/ca/Publicacion)
================================================================================================================================================

Secretaria General

Butlletí Oficial Universitat d'Alacant





REGLAMENT QUE REGULA LA TRAMITACIÓ DE FACTURES ELECTRÒNIQUES EN LA UNIVERSIAD D'ALACANT

Data d'aprovació
:   16/12/2014

Data de publicació
:   17/12/2014

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=3087.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3087)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3087)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT QUE REGULA LA TRAMITACIÓ DE FACTURES ELECTRÒNIQUES EN LA UNIVERSIAD D'ALACANT&url=https://www.boua.ua.es/va/acuerdo/3087)

**Títol:** REGLAMENT QUE REGULA LA TRAMITACIÓ DE FACTURES ELECTRÒNIQUES EN LA UNIVERSIAD D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimarts, 16 de desembre de 2014

EL CONSELL DE GOVERN DE LA UNIVERSITAT D'ALACANT, EN LA SEUA SESSIÓ ORDINÀRIA DEL DIA 16 DE DESEMBRE DE 2014, VA APROVAR PER UNANIMITAT EL

REGLAMENT QUE REGULA LA TRAMITACIÓ DE FACTURES ELECTRÒNIQUES EN LA UNIVERSIAD D'ALACANT

La Llei 25/2013, de 27 de desembre, d'impuls de la factura electrònica i creació del registre comptable de factures en el sector públic obliga les administracions públiques a una sèrie d'adaptacions en els seus procediments de gestió, al mateix temps que permet que reglamentàriament regulen determinats aspectes relatius a les quanties de les factures perquè existisca l'obligació que els proveïdors les expedisquen en format electrònic.

Aquest reglament obeeix a la voluntat de la Universitat d'Alacant de fer ús de l'esmentada potestat i adaptar els procediments de tramitació de les factures en la Universitat d'Alacant a les exigències de la llei esmentada i les seues disposicions de desenvolupament.

Article 1.              Objectiu

L'objectiu d’aquest reglament és regular, d'acord amb el que estableix la Llei 25/2013, de 27 de desembre, d'impuls de la factura electrònica i creació del registre comptable de factures en el sector públic, l'ús de la factura electrònica en la Universitat d'Alacant i establir el procediment per a la seua tramitació.

Article 2.              Obligació de presentació de les factures davant la Universitat d'Alacant.

El proveïdor que haja expedit una factura pels serveis prestats a la Universitat d'Alacant haurà de presentar-la en un registre administratiu en el termini de trenta dies des de la data de lliurament efectiu de les mercaderies o la prestació de serveis.

El registre administratiu de les factures electròniques es farà en el punt general d'entrega de factures electròniques al qual es farà referència posteriorment.

Amb la finalitat exclusiva de registrar les factures en format paper, la Universitat habilitarà en el Servei de Gestió Econòmica i Comptabilitat un registre centralitzat en què els proveïdors hauran de presentar les seues factures.

Article 3.              Factura electrònica.

Tots els proveïdors que hagen lliurat béns o prestat serveis a la Universitat d'Alacant podran expedir i remetre factura electrònica. En tot cas estaran obligades a l'ús de la factura electrònica i a la seua presentació en el punt general d'entrada que corresponga les entitats següents:

a)      Societats anònimes

b)      Societats de responsabilitat limitada.

c)       Persones jurídiques i entitats sense personalitat jurídica que no siguen de nacionalitat espanyola.

d)      Establiments permanents i sucursals d'entitats no residents en territori espanyol en els termes que estableix la normativa tributària.

e)      Unions temporals d'empreses.

f)       Agrupació d'interès econòmic, agrupació d'interès econòmic europea, fons de pensions, fons de capital de risc, fons d'inversions, fons d'utilització d'actius, fons de regulació del mercat hipotecari, fons de titulació hipotecària o fons de garantia d'inversions.

Queden excloses d'aquesta obligació de facturació electrònica les factures amb un import de fins a 5.000 euros. També en queden excloses les factures emeses pels proveïdors als serveis prestats en l'exterior fins que aquestes puguen satisfer els requeriments per a la seua presentació a través del punt general d'entrada de factures electròniques d'acord amb la valoració del Ministeri d'Hisenda i Administracions Públiques, i els serveis en l'exterior disposen dels mitjans i sistemes apropiats per a la seua recepció en aquests serveis.

Article 4.              Format de les factures electròniques i la seua signatura electrònica.

Quant al format de les factures electròniques i la seua signatura electrònica caldrà atenir-se al que disposa l'article 5 de la Llei 25/2013 de 27 de desembre, esmentada abans.

Article 5.              Punt general d'entrada de factures electròniques.

1. Les factures electròniques expedides pels proveïdors a la Universitat d'Alacant hauran de presentar-se en el punt general d'entrada de factures electròniques de l'Administració Central de l'Estat.
2. Totes les factures electròniques presentades en  el punt general d'entrada de factures electròniques produiran una entrada automàtica en un registre electrònic de l'Administració Pública gestora d'aquest punt general d'entrada de factures electròniques, que proporcionarà un justificant de recepció electrònic amb acreditació de la data i l’hora de presentació.

Article 6.              Registre comptable de factures.

1. La Universitat d'Alacant disposarà d'un registre comptable de factures, les quals correspondrà gestionar al Servei de Gestió Econòmica i Comptabilitat.
2. Aquest registre comptable de factures estarà integrat amb el sistema d'informació comptable.

Article 7.              Procediment per a la tramitació de factures.

1. El proveïdor que expedeix la factura la presentarà en un registre administratiu. En el cas de factures electròniques, el proveïdor les presentarà a través del punt general d'entrada de factures electròniques. En un altre cas el proveïdor presentarà la factura en el registre centralitzat de factures habilitat per la Universitat d'Alacant a aquest efecte. En tots dos casos, factura electrònica o en paper, el registre administratiu generarà el corresponent justificant de recepció.
2. El registre administratiu en el qual es reba la factura procedirà a l'anotació de la factura en el registre comptable de factures.
3. L'anotació de la factura en el registre comptable de factures donarà lloc a l'assignació del corresponent codi d'identificació d'aquesta factura en el registre comptable esmentat, que l'acompanyarà en la seua tramitació. En el cas de les factures electròniques aquest codi serà comunicat al punt general d'entrada de factures electròniques.
4. El Servei de Gestió Econòmica i Comptabilitat remetrà la factura rebuda, electrònica o en paper, al centre de despesa destinatari de la factura, que haurà de pronunciar-se sobre la seua conformitat o devolució.
5. Conformitat/devolució: La unitat tramitadora destinatària de la factura expressarà la seua conformitat o disconformitat amb la factura pel sistema que la Universitat establisca a aquest efecte.
6. La tramitació, en cas de conformitat, del reconeixement de l'obligació per l'òrgan gestor i l’assentament en comptabilitat de l'obligació reconeguda i de la proposta de pagament identificaran les factures objecte de la proposta a través dels corresponents codis d'identificació assignats en el registre comptable de factures. La comptabilització de l'obligació reconeguda en el Sistema d'Informació Comptable provocarà un canvi d'estat automàtic de la factura en el registre comptable de factures que passarà a estar en estat d'obligació reconeguda.
7. L'anotació en el Sistema d'informació Comptable del pagament material de la corresponent operació, igualment provocarà un canvi d'estat automàtic de la factura en el registre comptable de factures que passarà a estar en estat de pagada.
8. El Servei de Gestió Econòmica i Comptabilitat, a través del registre comptable de factures, efectuarà requeriments periòdics d'actuació respecte de les factures pendents de reconeixement d'obligació, que seran dirigits a les unitats tramitadores corresponents.

Disposició final. Entrada en vigor.

Aquest reglament entrarà en vigor el dia 15 de gener de 2015





[Carretera Sant Vicent del Raspeig s/n  
03029 Sant Vicent del Raspeig - Alacant  
 Tel. 84 298 4146 - Fax 35 129 9985](https://www.google.es/maps/@49.344472,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12469&trk=tyah&trkInfo=tarId%5D0343316267921%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)